HANA บวกแรง 3.26% ขานรับค่าเงินดอลลาร์แข็งค่า
HANA บวกแรง 3.26% ขานรับค่าเงินดอลลาร์แข็งค่า ล่าสุด ณ เวลา 10.40 น. อยู่ที่ 47.50 บาท บวก 1.50 บาท หรือ 3.26% สูงสุดที่ 47.75 บาท ต่ำสุดที่ 46.25 บาท ด้วยมูลค่าซื้อขาย 133.93 ล้านบาท ด้าน โบรกฯ มอง Q3 เข้าไฮซีซั่น-ลุ้นกำไรปีนี้โตทะลัก
21 ก.ย. 2560

ผู้สื่อข่าวรายงานว่า ราคาหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 10.40 น. อยู่ที่ 47.50 บาท บวก 1.50 บาท หรือ 3.26% สูงสุดที่ 47.75 บาท ต่ำสุดที่ 46.25 บาท ด้วยมูลค่าซื้อขาย 133.93 ล้านบาท ขณะที่ดัชนีตลาดหุ้นโดยรวมบวก 0.10%
 
โดย บล.เคทีบี (ประเทศไทย) ระบุในบทวิเคราะห์ ให้ราคาเป้าหมาย HANA ที่ 57 บาทต่อหุ้น โดยมีมุมมองเชิงบวกจากค่าเงินดอลลาร์ที่แข็งค่าขึ้นส่งผลให้ HANA จะได้รับผลบวกจากประเด็นดังกล่าว
ขณะที่ไตรมาส 3 เป็นช่วง High Season ของกลุ่มอิเล็กทรอนิกส์ ซึ่งคาดว่า HANA จะมีผลประกอบการครึ่งหลังปี 60 สูงกว่าครึ่งแรกปี 60 และคาดว่ากำไรสุทธิทั้งปี 60 อยู่ที่ 2.93 พันล้านบาท เติบโต 39.3% เทียบช่วงเดียวกันจากปีก่อน